হাকীম সাহেবের প্রচেষ্টায় ১৯২১ সালে তদানীন্তন সরকার বাংলায় ইউনানী চিকিৎসা সম্পর্কে পর্যালোচনার জন্য একটি কমিটি গঠন করেন। উক্ত কমিটি কলকাতা ও ঢাকায় সরকারি পর্যায়ে দু’টি ইউনানী কলেজ প্রতিষ্ঠার সুপারিশ করেন। সরকার কমিটির সুপারিশ নীতিগতভাবে মেনে নিলেও অর্থাভাবের অজুহাতে ইউনানী কলেজ প্রতিষ্ঠায় অপারগতা প্রকাশ করেন। হাকীম সাহেব এতে হতোদ্যম না হয়ে অবশেষে সম্পূর্ণ ব্যক্তিগত প্রচেষ্টায় ১৯৩০ সালের সেপ্টেম্বর মাসে ঢাকা তিব্বিয়া হাবিবিয়া কলেজ প্রতিষ্ঠা করেন, যা আজও সগৌরবে চালু রয়েছে।